Diari Oficial de la Generalitat Valenciana


Sumari del DOGV 6642, del 02-11-2011 (2011/10744)

RESOLUCIÓ de 26 d'octubre de 2011, de la directora general de Teatres de la Generalitat Valenciana, per la qual es creen fitxers de dades de caràcter personal.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2011/10/26/(1)/dof/vci/html**

### Dades del document

Número de DOGV
:   6642

Data del DOGV
:   02-11-2011

Secció del DOGV
:   I. DISPOSICIONS GENERALS

Número del document
:   2011/10849


Data del document
:   26-10-2011

Organisme emissor
:   Teatres de la Generalitat Valenciana

Tipus de document
:   Resolució

Descriptors 

:   * Teatres de la Generalitat Valenciana
    * base de dades
    * dades personals
    * legislació
    * administració regional

RESOLUCIÓ de 26 d'octubre de 2011, de la directora general de Teatres de la Generalitat Valenciana, per la qual es creen fitxers de dades de caràcter personal.  
  
 [2011/10596]  
La Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre), establix en l'article 2 que l'àmbit d'aplicació d'esta llei comprén les dades de caràcter personal registrades en suport físic, que els faça susceptibles de tractament, i tota modalitat d'ús posterior d'estes dades pels sectors públic i privat. Es consideren tractament de dades, en l'article 3, el conjunt de les operacions i procediments tècnics, de caràcter automatitzat o no, que permeten la recollida, gravació, conservació, elaboració, modificació, bloqueig i cancel·lació, així com les cessions de dades que resulten de comunicacions, consultes, interconnexions i transferències.  
  
Així mateix, l'esmentada llei orgànica disposa en l'article 20 que la creació, modificació o supressió de fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
Per la seua banda, del Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes de la informació i el registre de fitxers informatitzats en l'àmbit de l'administració de la Generalitat Valenciana, crea el registre indicat com a òrgan encarregat de coordinar les actuacions previstes, en matèries registrals, en la normativa de protecció de dades personals, i exigix, junt amb la inscripció obligatòria en el Registre General estatal de Protecció de Dades, la inscripció en este registre autonòmic dels fitxers informatitzats de dades personals creats o gestionats pels diferents òrgans i entitats de la Generalitat. En l'article 12 d'esta norma es regula el procediment d'inscripció dels fitxers, i s'establix com a requisit per a la creació d'un fitxer automatitzat que continga dades de caràcter personal la notificació prèvia al registre de fitxers informatitzats de l'administració de la Generalitat omplint el model normalitzat de l'Agència de Protecció de Dades.  
  
Per tot el que s'ha dit anteriorment, i fent ús de les facultats que em conferix l'article 9 del Decret 36/1994, de 21 de febrer, del Govern Valencià, pel qual s'aprova el Reglament Orgànic i Funcional de l'ens públic Teatres de la Generalitat Valenciana, resolc:  
  
Primer  
La present resolució té com a objecte la creació i regulació dels fitxers automatitzats i no automatitzats de dades de caràcter personal de Teatres de la Generalitat que s'indiquen en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
  
  
Segon  
S'adoptaran les mesures de gestió i organització que siguen necessàries per a assegurar la confidencialitat, seguretat i integritat de les dades així, com les que conduïxen a fer efectives les garanties, obligacions i drets reconeguts en la Llei Orgànica 15/1999.  
  
Tercer  
La present resolució entrarà en vigor l'endemà de ser publicada en el Diari Oficial de la Comunitat Valenciana.  
  
València, 26 d'octubre de 2011.- La directora general de Teatres de la Generalitat Valenciana: Inmaculada Gil Lázaro.  
  
  
  
ANNEX  
  
Relació de fitxers de dades de caràcter   
personal de Teatres de la Generalitat Valenciana  
  
1. Nom del fitxer: Gestió de Recursos Humans.  
a) Descripció del fitxer: gestionar les nòmines, pagament de les nòmines, contractes, currículums, processos de selecció i totes les obligacions derivades de la legislació laboral.  
b) Finalitat i usos previstos: recursos humans, gestió de nòmines, treball i gestió d'ocupació.  
c) Persones o col·lectius sobre els quals es pretén obtindre dades de caràcter personal o que resulten obligats a subministrar-les: empleats (personal laboral).  
Altres: familiars d'empleats (ascendents, descendents i cònjuge)  
  
d) Procediment de recollida de les dades: el mateix interessat o el seu representant legal, altres persones físiques, administracions públiques.  
e) Estructura bàsica del fitxer:  
- Dades especialment protegides: salut, afiliació sindical.  
- Dades relatives a infraccions: infraccions administratives.  
- Dades identificatives: nom i cognoms, CIF/NIF, núm. seguretat social/mutualitat, telèfon, fax, adreça.  
- Altres tipus de dades: característiques personals, acadèmiques i professionals, detalls d'ocupació, econòmiques, financeres i d'assegurances.   
f) Sistema de tractament: fitxer de tractament mixt.  
g) Cessions de dades de caràcter personal: organismes de la Seguretat Social, Hisenda Pública i Administració Tributària, altres òrgans de l'administració de l'Estat, altres òrgans de la comunitat autònoma, entitats asseguradores, sindicats i juntes de personal, bancs, caixes d'estalvis i caixes rurals.  
h) Transferències internacionals: no se'n produïxen.  
i) Òrgan responsable del fitxer: Teatres de la Generalitat Valenciana.  
j) Els servicis o unitats davant dels quals puguen exercitar-se els drets d'accés, rectificació, cancel·lació i oposició: Teatres de la Generalitat Valenciana, Plaça de l'Ajuntament, 17 - 46655 València  
k) Nivell de seguretat exigible, d'acord amb el que establix el títol VIII del RLOPD: nivell alt  
  
2. Nom del fitxer: Subvencions i Ajudes.  
a) Descripció del fitxer: gestió de les subvencions i ajudes.  
b) Finalitat i usos previstos: procediment administratiu.  
c) Persones o col·lectius sobre els quals es pretén obtindre dades de caràcter personal o que resulten obligats a subministrar-les: ciutadans i residents.  
d) Procediment de recollida de les dades de caràcter personal: el mateix interessat o el seu representant legal.  
e) Estructura bàsica del fitxer:  
- Dades identificatives: nom i cognoms, CIF/NIF, telèfon, adreça, fax, firma.  
- Altres dades de caràcter identificatiu: passaport o document acreditatiu de nacional estranger, NIE.  
- Altres tipus de dades: característiques personals, acadèmiques i professionals, dades econòmiques, financeres i d'assegurances.   
f) Sistema de tractament: fitxer de tractament mixt.  
g) Cessions de dades de caràcter personal: altres òrgans de la comunitat autònoma. Altres: publicació en diaris i butlletins oficials.  
h) Transferències internacionals: no se'n produïxen.  
i) Òrgan responsable del fitxer: Teatres de la Generalitat Valenciana.  
j) Els servicis o unitats davant dels quals puguen exercitar-se els drets d'accés, rectificació, cancel·lació i oposició: Teatres de la Generalitat Valenciana, Plaça de l'Ajuntament, 17 - 46592 València  
k) Nivell de seguretat exigible, d'acord amb el que establix el títol VIII del RLOPD: nivell mitjà.  
  
3. Nom del fitxer: Documentació Arts Escèniques.  
a) Descripció del fitxer: gestió d'usuaris de l'oficina de documentació i informació dels professionals de les arts escèniques.  
b) Finalitat i usos previstos: educació i cultura  
- Altres finalitats.  
c) Persones o col·lectius sobre els quals es pretenga obtindre les dades o resulten obligats a subministrar-les: ciutadans i residents.  
d) Procediment de recollida de les dades de caràcter personal: el mateix interessat o el seu representant legal.  
e) Estructura bàsica del fitxer:  
- Dades identificatives: nom i cognoms, telèfon, adreça, imatge.  
  
- Altres tipus de dades: acadèmiques i professionals.  
f) Sistema de tractament: fitxer de tractament mixt.  
g) Cessions de dades de caràcter personal: no se'n produïxen.  
h) Transferències internacionals: no se'n produïxen.  
i) Òrgan responsable del fitxer: Teatres de la Generalitat Valenciana.  
j) Els servicis o unitats davant dels quals puguen exercitar-se els drets d'accés, rectificació, cancel·lació i oposició: Teatres de la Generalitat Valenciana, Plaça de l'Ajuntament 17 - 46219 València.  
k) Nivell de seguretat exigible, d'acord amb el que establix el títol VIII del RLOPD: nivell bàsic.  
  
4. Nom del fitxer: Videovigilància Teatre Principal.  
a) Descripció del fitxer: videovigilància de les instal·lacions del Teatre Principal.   
b) Finalitat i usos previstos: videovigilància, seguretat i control d'accés a edificis.  
c) Persones o col·lectius sobre els quals es pretenga obtindre les dades o resulten obligats a subministrar-les: ciutadans i residents, empleats, proveïdors.  
d) Procediment de recollida de les dades de caràcter personal: el mateix interessat o el seu representant legal.  
e) Estructura bàsica del fitxer:  
- Dades identificatives: imatge/veu.  
f) Sistema de tractament: fitxer automatitzat.  
g) Cessions de dades de caràcter personal: forces i cossos de seguretat.  
h) Transferències internacionals: no se'n produïxen.  
i) Òrgans de les administracions responsables del fitxer: Teatres de la Generalitat Valenciana.  
j) Els servicis o unitats davant dels quals puguen exercitar-se els drets d'accés, rectificació, cancel·lació i oposició: Teatres de la Generalitat Valenciana, Plaça de l'Ajuntament 17 - 46097 València.  
k) Nivell de seguretat exigible, d'acord amb el que establix el títol VIII del RLOPD: nivell bàsic.  
  
5. Nom del fitxer: Videovigilància de l'Edifici Rialto.  
a) Descripció del fitxer: videovigilància de les instal·lacions de l'edifici Rialto.   
b) Finalitat i usos previstos: videovigilància, seguretat i control d'accés a edificis.  
c) Persones o col·lectius sobre els quals es pretenga obtindre les dades o resulten obligats a subministrar-les: ciutadans i residents, empleats, proveïdors.  
d) Procediment de recollida de les dades de caràcter personal: el mateix interessat o el seu representant legal.  
e) Estructura bàsica del fitxer:  
- Dades identificatives: imatge/veu.  
f) Sistema de tractament: fitxer automatitzat.  
g) Cessions de dades de caràcter personal: forces i cossos de seguretat.  
h) Transferències internacionals: no se'n produïxen.  
i) Òrgans de les administracions responsables del fitxer: Teatres de la Generalitat Valenciana.  
j) Els servicis o unitats davant dels quals puguen exercitar-se els drets d'accés, rectificació, cancel·lació i oposició: Teatres de la Generalitat Valenciana, Plaça de l'Ajuntament 17 - 46291 València.  
k) Nivell de seguretat exigible, d'acord amb el que establix el títol VIII del RLOPD: nivell bàsic.  
  
6. Nom del fitxer: Registre General d'Entrada i Eixida.  
a) Descripció del fitxer: control d'entrada i eixida de documents.  
  
b) Finalitat i usos previstos: procediment administratiu.  
c) Persones o col·lectius sobre els quals es pretenga obtindre les dades o resulten obligats a subministrar-les: ciutadans i residents, persones de contacte, destinataris o remitents de la documentació registrada.  
d) Procediment de recollida de les dades de caràcter personal: el mateix interessat o el seu representant legal.  
e) Estructura bàsica del fitxer i la descripció dels tipus de dades de caràcter personal inclosos en el fitxer:  
-Dades identificatives: nom i cognoms, CIF/NIF, telèfon, adreça, firma, firma electrònica.  
-Altres dades de caràcter identificatiu: passaport o document acreditatiu de nacional estranger, NIE.  
f) Sistema de tractament: fitxer de tractament mixt.  
g) Cessions de dades de caràcter personal: no se'n produïxen.  
h) Transferències internacionals: no se'n produïxen.  
i) Òrgan responsable del fitxer: Teatres de la Generalitat Valenciana.  
j) Els servicis o unitats davant dels quals puguen exercitar-se els drets d'accés, rectificació, cancel·lació i oposició: Teatres de la Generalitat Valenciana, Plaça de l'Ajuntament 17 - 46028 València.  
k) Nivell de seguretat exigible, d'acord amb el que establix el títol VIII del RLOPD: nivell bàsic.  
  
7. Nom del fitxer: Gestió Econòmica.  
a) Descripció del fitxer: gestió econòmica de l'entitat (facturació, comptabilitat, impostos), dades de contacte, correus electrònics i documents d'ofimàtica que puguen contindre dades personals.  
b) Finalitat i usos previstos: gestió comptable, fiscal i administrativa, procediment administratiu, altres finalitats.  
c) Persones o col·lectius sobre els quals es pretenga obtindre les dades o resulten obligats a subministrar-les: ciutadans i residents, empleats, proveïdors.  
d) Procediment de recollida de les dades de caràcter personal: el mateix interessat o el seu representant legal, administracions públiques.  
e) Estructura bàsica del fitxer:  
- Dades identificatives: nom i cognoms, CIF/NIF, telèfon, adreça, firma.  
- Altres dades de caràcter identificatiu: passaport o document acreditatiu de nacional estranger, NIE.  
- Altres tipus de dades: econòmiques, financeres i d'assegurances, dades de circumstàncies socials.  
f) Sistema de tractament: fitxer de tractament mixt.  
g) Cessions de dades de caràcter personal: Hisenda Pública i Administració Tributària; altres òrgans de la comunitat autònoma, altres òrgans de l'administració de l'Estat, bancs, caixes d'estalvis i caixes rurals, òrgans judicials.  
h) Transferències internacionals: no se'n produïxen  
i) Òrgans de les administracions responsables del fitxer: Teatres de la Generalitat Valenciana.  
j) Els servicis o unitats davant dels quals puguen exercitar-se els drets d'accés, rectificació, cancel·lació i oposició: Teatres de la Generalitat Valenciana, Plaça de l'Ajuntament 17 - 46887 València.  
k) Nivell de seguretat exigible, d'acord amb el que establix el títol VIII del RLOPD: nivell bàsic.


Còpia Permalink ELI